પૂજ્ય ગુરૂદેવનું અંતર સદા ‘જ્ઞાયક....જ્ઞાયક....જ્ઞાયક, ભગવાન આત્મા, ધ્રુવ..ધ્રુવ..ધ્રુવ, શુદ્ધ...શુદ્ધ....શુદ્ધ, પરમ પારિણામિકભાવ’ એમ ત્રિકાલિક જ્ઞાયકના આલંબનભાવે નિરંતર – જાગ્રતિમાં કે નિદ્રામાં – પરિણમી રહ્યું હતું. પ્રવચનોમાં ને તત્વચર્ચામાં તેઓ જ્ઞાયકના સ્વરૂપનું અને તેના અનુપમ મહિમાનું મધુરૂં સંગીત ગાયા જ કરતા હતા. અહો ! એ સ્વતંત્રતાના ને જ્ઞાયકના ઉપાસક ગુરૂદેવ ! તેમણે મોક્ષાર્થીઓને મુક્તિને સાચો માર્ગ બતાવ્યો !